《新开河》
宋代·华镇

淮山畎浍奔东海，注作陂池地形改。浊水曾无五尺深，惊涛便欲千寻骇。

人鱼漏网逞胸臆，老蚌乘阴弄光彩。东风吹断西来流，见尔枯虚当可待。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。